Mafijas nodevējs
"Mafijas nodevējs" (itāļu: Il traditore) ir 2019. gada Itālijas, Francijas, Brazīlijas un Vācijas biogrāfiska krimināldrāmas filma, kuras režisors ir Marko Belokio. Filmā galvenās lomas atveido Pjērfrančesko Favīno, Marija Fernanda Kanadidu, Fabricio Ferrakane, Fausto Ruso Alesi un Luidži Lo Kaskio. Filma stāsta par mafijas grupējuma vadītāju Tomazo Bušetu, kuru 1980. gados apcietināja, un viņš kļuva par pirmo personu, kas sadarbojās ar Itālijas varas iestādēm, lai apkarotu organizēto noziedzību. Filmas "Mafijas nodevējs" pirmizrāde notika 2019. gada 23. maijā Kannu kinofestivālā. Filma saņēma pozitīvas kritiķu atsauksmes un tika izvēlēta kā Itālijas kandidatūra par labāko filmu svešvalodā 92. Kinoakadēmijas balvai, tomēr to nenominēja.